Ministru kabineta noteikumu projekta

„Grozījumi Ministru kabineta 2003.gada 25.februāra noteikumos Nr.88 „Nacionālās alkoholisma ierobežošanas padomes nolikums””

sākotnējās ietekmes novērtējuma ziņojums

(anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2003.gada 25.februāra noteikumos Nr.88 „Nacionālās alkoholisma ierobežošanas padomes nolikums”” (turpmāk – noteikumu projekts) izstrādāts saskaņā ar Ministru kabineta 2011.gada 7.septembra rīkojuma Nr.436 „Par Veselības norēķinu centra un Veselības ekonomikas centra reorganizāciju” (turpmāk – MK rīkojums Nr.436) 1., un 2.punktu, Ministru kabineta 2012.gada 21.februāra rīkojuma Nr.101 „Par Slimību profilakses un kontroles centra izveidošanu un Veselības ministrijas un Zemkopības ministrijas padotībā esošo valsts pārvaldes iestāžu reorganizāciju” (turpmāk – MK rīkojums Nr.101) 1., 5., 17.punktu un Valsts sekretāru sanāksmes 2012.gada 5.aprīļa protokolu Nr.14 24.§, kas nosaka ministrijām, veicot citus būtiskus grozījumus normatīvajos aktos, jāparedz, ka konsultatīvo institūciju personālsastāvu apstiprina ar attiecīgā ministra rīkojumu.  |
| 2. | Pašreizējā situācija un problēmas | Ministru kabineta 2003.gada 25.februāra noteikumu Nr.88 „Nacionālās alkoholisma ierobežošanas padomes nolikums” (turpmāk – MK noteikumi Nr.88) 7.punkts nosaka, ka Nacionālās alkoholisma ierobežošanas padomes (turpmāk – NAIP) personālsastāvu apstiprina Ministru prezidents.MK noteikumu Nr.88 8.punkts nosaka, ka NAIP sastāvā ir Veselības ekonomikas centra pārstāvis. MK rīkojums Nr.436 paredzēja 2011.gada 1.novembrī izveidot veselības ministra pakļautībā esošu tiešās pārvaldes iestādi – Nacionālo veselības dienestu (turpmāk – NVD). Atbilstoši MK rīkojuma Nr.436 2.punktam NVD ir Veselības ekonomikas centra funkciju, pārvaldes uzdevumu, tiesību, saistību, finanšu līdzekļu, mantas un lietvedības pārņēmējs.Savukārt, MK rīkojums Nr.101 paredzēja 2012.gada 1.aprīlī izveidot veselības ministra pakļautībā esošu tiešās pārvaldes iestādi „Slimību profilakses un kontroles centrs” (turpmāk - SPKC) un nodot atsevišķus NVD pārvaldes uzdevumus SPKC.Saskaņā ar MK rīkojuma Nr.101 5.punktu SPKC pārņem NVD pārvaldes uzdevumus šādās jomās: * uz zinātniskiem pierādījumiem balstītu priekšlikumu izstrādāšana veselības aprūpes un sabiedrības veselības politikas veidošanai un priekšlikumu sniegšana par tās prioritātēm;
* sabiedrības veselības un veselības aprūpes statistikas informācijas iegūšana, apkopošana, apstrādāšana un analizēšana;
* sabiedrības veselības monitoringa veikšana.

Saskaņā ar Valsts sekretāru sanāksmes 2012.gada 5.aprīļa protokolu Nr.14 24.§ ministrijām, veicot citus būtiskus grozījumus normatīvajos aktos, jāparedz, ka konsultatīvo institūciju personālsastāvu apstiprina ar attiecīgā ministra rīkojumu. Tādēļ nepieciešams veikt grozījumus MK noteikumos Nr. 88, paredzot, ka Nacionālās alkoholisma ierobežošanas padomes personālsastāvu apstiprina veselības ministrs, un aizstājot Veselības ekonomikas centra nosaukumu ar nosaukumu „Slimību profilakses un kontroles centrs”. Kā arī MK noteikumu Nr.88 19.punkts nosaka, ka NAIP sēdes notiek ne retāk kā reizi ceturksnī. Veselības ministrija kā NAIP sekretariāts izvērtēja esošo situāciju un secināja, ka NAIP darbības laikā līdz 2012.gada 1.novembrim ir notikušas piecas sēdes: 2005.gada 27.jūnijā, 2006.gada gada 3.augustā, 2011.gada 2.februārī, 2.jūnijā un 28.septembrī. Ņemot vērā iepriekšminēto, kā arī mazinot administratīvo slogu gan NAIP sekretariātam, gan NAIP iesaistītajām institūcijām, Veselības ministrija precizēs 19.punktu, nosakot, ka NAIP sēdes notiks ne retāk kā divas reizes gadā.  |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar |
| 4. | Tiesiskā regulējuma mērķis un būtība | Noteikumu projekta mērķis ir veikt grozījumus MK noteikumos Nr. 88, nosakot, ka NAIP personālsastāvu apstiprina veselības ministrs, aizstājot iestādes nosaukumu „Veselības ekonomikas centrs” ar vārdiem „Slimību profilakses un kontroles centrs”, kā arī precizēt, ka NAIP sēdes notiks ne retāk kā divas reizes gadā. Noteikumu projekts atrisinās 2.punktā minētās problēmas. |
| 5. | Projekta izstrādē iesaistītās institūcijas | Noteikumu projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Ņemot vērā, ka noteikumu projekts paredz veikt tehniskus grozījumus, sabiedrības līdzdalība projekta izstrādē netika nodrošināta. |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1.  | Sabiedrības mērķgrupa | NAIP priekšsēdētājs un 16 locekļi |
| 2.  | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Noteikumu projekts šo jomu neskar |
| 3.  | Tiesiskā regulējuma finansiālā ietekme | Tiešas finansiālas izmaksas (nodokļi, nodevas, sodi, institūciju maksas pakalpojumi) nav paredzētas. Netiešas finansiālas izmaksas un ietekme uz ienākumiem nav. |
| 4.  | Tiesiskā regulējuma nefinansiālā ietekme | Aizstāj kompetentās iestādes nosaukumu. |
| 5.  | Administratīvās procedūras raksturojums | Noteikumu projekts šo jomu neskar |
| 6.  | Administratīvo izmaksu monetārs novērtējums | Noteikumu projekts šo jomu neskar |
| 7. | Cita informācija | Nav |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Nepieciešams izstrādāt jaunu Veselības ministrijas rīkojuma projektu „Par Nacionālo alkoholisma ierobežošanas padomi”, kas precizēs Nacionālās alkoholisma ierobežošanas padomē minētās personas un to ieņemamos amatus. |
| 2. | Cita informācija | Nav |

Anotācijas III, V un VI sadaļa – *projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas | SPKC |
| 2. Projekta izpildes ietekme uz pārvaldes funkcijām | Noteikumu projekts šo jomu neskar |
| 3. Projekta izpildes ietekme uz pārvaldesinstitucionālo struktūru.Jaunu institūciju izveide | Noteikumu projekts šo jomu neskar |
| 4. Projekta izpildes ietekme uz pārvaldesinstitucionālo struktūru.Esošu institūciju likvidācija | Noteikumu projekts šo jomu neskar |
| 5. Projekta izpildes ietekme uz pārvaldesinstitucionālo struktūru.Esošu institūciju reorganizācija | Noteikumu projekts šo jomu neskar |
| 6. Cita informācija | Nav |

Veselības ministre I.Circene

13.12.2012 14:40

773

L.Meļķe-Prižavoite

Lolita.Melke@vm.gov.lv, 67876101